Tekoaikaan 14-vuotias tyttö ja 22-vuotias mies olivat tutustuneet Tinder-nettipalvelussa ja sen jälkeen tavanneet Helsingin Oulunkylässä ainakin kahdesti.

Irakista syksyllä 2015 Suomeen turvapaikanhakijana tullut mies kiisti syytteet, mutta käräjäoikeuden mukaan mies oli ollut tytön kanssa kahdella kerralla sukupuolisessa yhteydessä, oraaliseksissä ja ilmeisesti suojaamattomassa yhdynnässä.

Kaksi tapaamista

Irakilaismies oli ensimmäisellä kerralla ottanut tilanteesta puhelimellaan suuseksikuvan ja yritti kiristää tyttöä uhkaamalla jakaa kuvan tytön poikaystävälle. Mies oli sanonut myös haluavansa tapella poikaystävän kanssa.

Tyttö sopi tapaamisen Oulunkylään ja oli pyytänyt poliisin paikalle, mutta tapaaminen ei toteutunut. Oikeuden mukaan tämäkin osoitti sitä, että aiemmilla tapaamisilla oli tapahtunut pahaa.

Ei lieventäviä asianhaaroja

Hän kertoi, että elämä vastaanottokeskuksessa Espoossa oli kovaa. Hän halusi sopeutua Suomeen ja kertoi opiskelleensa lääkäriksi, mutta joutuu kertomansa mukaan opiskelemaan suomea ennen kuin voisi tehdä koulutuksensa mukaista työtä. Nämä seikat eivät tuomiota lieventäneet.